**Návrh Dodatku k VZN č.1/2016**

**I. Ustanovenie časti III. § 6a Systém zberu a prepravy zmesových komunálnych odpadov sa dopĺňa o bod 7, 8, 9, 10 v znení :**

**7. Spôsob zberu zmesového komunálneho odpadu v obci Ábelová**

Obec zakúpi do každej domácnosti (aj stavieb využívaných na rekreačné účely), nádobu na zmesový komunálny odpad. Vývoz zmesového komunálneho odpadu bude zabezpečovať 1x mesačne firma Mepos Lučenec. Na úradnej tabuli obce budú uverejnené dátumy vývozov, aby občania mohli zberné nádoby vyložiť k odvozu.

### 8. Spôsob zberu zmesového komunálneho odpadu v častiach obce Ábelová – Madačka, Nedelište a Ábelová-horné lazy

### Obec zabezpečí uzamykateľné priestory, v ktorých sa bude uskladňovať zmesový komunálny odpad. Zmesový komunálny odpad bude uskladnený dočasne v 1100 l kontajneroch s vekom. Vývoz odpadov bude zabezpečený podľa potreby.

### na Ábelovských lazoch je vytvorené zberné miesto pri prístupovej ceste k domu p. Zuzany Vestegovej,

### pre Madačku a Nedelište je na Madačke vytvorené zberné miesto na obecnom pozemku pred domom p.Anny Zimanovej.

### Dozor nad priestormi na dočasné uskladňovanie odpadu budú mať obcou určení pracovníci, ktorí budú zabezpečovať ich prístupnosť pre občanov.

### 9. Spôsob zberu odpadu na cintoríne :

### Veľkoobjemové kontajnery v obci Ábelová budú odstránené a skládka pri cintoríne bude slúžiť ako dočasná skládka zmesového komunálneho odpadu z cintorína, pred skládkou bude umiestnená rampa, ktorá bude uzamknutá a kľúč bude k dispozícii pre obyvateľov prostredníctvom  určených osôb, pričom sa bude kontrolovať, aby nedošlo k zneužívaniu skládky nelegálnym umiestňovaním odpadu.

**10. Náklady na zabezpečenie zberných nádob** na zber zmesových komunálnych odpadov, znáša obec a môže ich zahrnúť do miestneho poplatku za komunálne odpady a drobné stavebné odpady.

**II. Ustanovenie časti III. § 6b Systém triedeného zberu a prepravy komunálnych odpadov sa dopĺňa o bod 7 v znení :**

7. Do každej domácnosti budú pridelené vrecia na triedený zber komunálnych odpadov a to: modré-na papier, žlté - na plast, tetrapaky, plechovky, zelené - na sklo. Je dôležité, aby občania do týchto vriec dávali obaly čisté neznečistené /t.j. plechovky, kelímky, konzervy a pod. je potrebné opláchnuť/. Občania dostanú pri odovzdaní vreca naplneného triedeným odpadom nové vrece zdarma. Odber vyseparovaného- triedeného odpadu bude zabezpečovať obec z pred brány, 2x týždenne v pondelok a v piatok. Triedený odpad sa pri dodávke spracovateľovi bude kontrolovať a pri nesprávnom vytriedený, bude preradený do zmesového komunálneho odpadu čím sa pre obec zvýši cena za likvidáciu komunálneho odpadu.

**III. Ustanovenie časti III. § 8 Spôsob a podmienky triedeného zberu komunálnych odpadov - elektroodpadov z domácností sa dopĺňa o bod 6 v znení :**

6) Elektro odpad sa bude uskladňovať pri obecnom úrade oproti pošte na mieste označenom tabuľou „**ELEKTROODPAD**“ – zberný dvor v čase úradných hodín obecného úradu. Vývoz elektroodpadu na zberný dvor je potrebné nahlásiť dopredu na obecný úrad, aby bola zabezpečená asistencia a pomoc pracovníka obce. Elektroodpad si na uvedené miesta občania musia doviezť osobne.

### IV. Ustanovenie časti III. § 12 Nakladanie s biologicky rozložiteľným komunálnym odpadom sa dopĺňa o bod 9 v znení :

9) Lístie, trávu a iný kompostovateľný odpad, ktorý obyvateľ obce nekompostoval vo vlastnej réžii, sa bude zberať v areáli bývalého PD na mieste na to určenom. Uvedené miesto- prvá betónová jama vpravo za vstupom bude k dispozícii občanom od 7,30-16,00 každý pracovný deň. V uvedenom odpade nemôžu byť konáre a drevo. Uvedené miesto bude označené tabuľou **„Zberný dvor -BIOODPAD“.**

- Konáre a iný drevný odpad sa bude ukladať v areáli bývalého PD na mieste na to určenom, ktoré bude označené tabuľou ,,**DREVNÁ HMOTA-BIOODPAD**“

### V. Ustanovenie časti III. § 16 Spôsob zberu drobného stavebného odpadu sa dopĺňa o bod 7 v znení :

### 7) Skaly, tehly, iná stavebná suť - drobný stavebný odpad /len vytriedený bez iného staveného odpadu ako sklo, plasty, vata atď./ sa bude ukladať v areáli bývalého PD na mieste na to určenom, ktoré bude označené tabuľou ,,DROBNÝ STAVEBNÝ ODPAD“

### VI. Ustanovenie časti III. § 15 Spôsob zberu odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady) sa dopĺňa o bod 6 v znení :

6) Nakladanie s odpadom, ktorý sa nedá vytriediť a nebezpečný odpad, ktorý vzniká pri stavbe a rekonštrukciách / eternit, tepelná izolácia, chemikálie a pod. / je občan povinný si dohodnúť likvidáciu a odvoz uvedeného odpadu s na to oprávnenou organizáciou /napr. Mepos Lučenec tel.090

**VII Záverečné ustanovenie**

1. Tento dodatok k VZN č.1/2016 zo dňa ..................... schválilo obecné zastupiteľstvo na svojom zasadnutí dňa ................

2. Dodatok k VZN nadobúda účinnosť pätnástym dňom odo dňa jeho vyvesenia.

V Ábelovej dňa ........................

 Jaroslav Maslen

 starosta obce